NEVEZÉSI FELHÍVÁS

Szeretettel meghívunk minden kedves agility versenyzőt és érdeklődőt

**XII. SZIGETKÖZ AGILITY KUPA(vizsga)**

versenyünkre

**Rendező: A-Team Győri Agility Egyesület**

**Rendezvényünk FCI-MEOESZ által elfogadott hivatalos agility verseny**

**Időpont: 2024. augusztus 31- szeptember 01.** (szombat, vasárnap)

**Helyszín: A-Team edzőpálya Vámosszabadi, Újfalusi út 7 sz.   
GPS:47,72512; 17,62789**Regisztráció: 7:00-tól

Részletes program a nevezések beérkezése után.

A versenyt Bing és WT Metall akadályokon csúszásmentes kúszókkal rendezzük meg.  
Bíró: Pirity Árpád( bírók akadályoztatása esetén a változtatás jogát fenntartjuk.)

**Futamok két csoportban. Délelőtt A1 kategória délután A2 kategória**

**Szombat:**

2xJ0(?); 1XA1 agity; 1xJ1 jumping; 1xJ2 jumping; 1xA2 agility  
**Vasárnap:**

2xJ0(?); 1xA1 agility; 1xJ1 jumping; 1xJ2 jumping; 1xA2 agility  
Maximális létszám egy kategóriából 40 induló.  
A nevezettek létszámának ismeretében a futamsorrend módosulhat.

Alacsony A1-A2 nevezői létszám esetén megnyitjuk a kezdők nevezési lehetőségét is.

**Nevezési információk**:

* Két napra nevezés 2024. 07. 14-től. Egy napra nevezés 2024. 07. 28-tól  
  Egy napra nevezés 6000 Ft.
* Kizárólag online nevezést fogadunk el az alábbi linken.
* **http://dogresult.com/hu/event/view/392/xii-szigetkoz-kupa#fndtn-panel-details**
* Nevezési limit 40 A1-es és 40 A2-es páros
* Amennyiben valamelyik kategóriából nem telik be a maximális 40-es létszám, megnyitjuk a nevezést a kezdő kategóriának 2 jumping futamra.
* Jelentkezéskor mindenki várólistára kerül
* A nevezési díj beérkezését követően kerülnek fel a várólistások a startlistára
* Nevezéssel egyidejűleg mindenki vállalja, hogy szükség esetén egy futam erejéig (természetesen nem abban a futamban, amikor fut) segítői feladatokat lát el. Kisgyermekes anyukákat segítőnek nem osztunk be. Kérem, akit érint, jelezze, hogy figyelembe tudjuk venni a beosztásnál.
* **Nevezési díj és határidő:**
* Első határidő: 2024. július 21-ig beérkező utalás esetén:   
  szombat + vasárnap 12000 Ft/páros
* Második határidő: 2024. július 21. - augusztus 25. között beérkező utalás:  
  szombat + vasárnap 13 000 Ft/páros
* Nevezési, fizetési, lemondási határidő 2024. 08. 25.
* Lemondás esetén (2024. 08.25.-ig) a befizetett nevezési díjat következő versenyünkre tudjuk beszámítani.
* Nevezések egymás közötti átadását kizárólag a nevezési határidő végéig fogadunk el.
* Szintlépések bejelentését kizárólag versenyünk hétvégéje előtti hétfő éjfélig fogadunk el. Ezután nem változtatunk a nevezési listán.
* Augusztus 25. utáni bármilyen okkal történt lemondás esetén a nevezési díjat nem térítjük vissza és nem számítjuk be későbbi versenyünkre.  
  **Fizetés módja: átutalás**

A-Team SE,

9029 Győr, Bársonyka út 10.

Bankszámla szám: OTP Bank 11737007-20762351

**Átutaláskor közleményben tüntessétek fel a versenyző nevét.  
Kérjük, töltsétek ki az alábbi számlázási adatbekérőt, mert az adatok hiányában nem tudjuk elfogadottra állítani a nevezést:**[**https://docs.google.com/forms/d/e/1FAIpQLSczarNqQctdRzrLdQdPVuZGsHuf13RJfANy3mySYkX\_XGrhGA/viewform**](https://docs.google.com/forms/d/e/1FAIpQLSczarNqQctdRzrLdQdPVuZGsHuf13RJfANy3mySYkX_XGrhGA/viewform)

**Díjazás:**

Futamok és méretek alapján az első három helyezettet díjazzuk.  
**Marmagasság mérés:**  
Mivel előreláthatólag csak egy bíró lesz, kérjük a kutyák marmagasságát versenyünk előtt mindenki méresse le, mert nem lesz lehetőség kétbírós mérésre.

**Részvételi szabályzat**

* A versenyre 18 hónapos kort betöltött egészséges, érvényes oltásokkal rendelkező kutyák jelentkezhetnek. A kutya oltási könyvét kérésre be kell mutatni.
* A versenyen csak teljesítménykönyvvel rendelkező kutyával és ASB hiteles felvezetővel lehet indulni.
* A kutyával való durva bánásmód, akár a pályán, akár a pályán kívül a versenyből való kizárást von maga után. Ha a kutya sérülést okoz akár embernek, akár másik állatnak, szintén kizárást von maga után és a kutya által okozott kárt (állatorvosi díj, egyéb kár) a vétkes kutya tulajdonosának meg kell térítenie. A versenyből kizárt kutyák gazdájának a nevezési díjat nem térítjük vissza. A verseny ideje alatt a rendezők kérését és utasításait be kell tartani.
* Fokozottan ügyeljünk a tisztaságra, a kutyaürüléket mindenki köteles kutyája után összeszedni, és a kihelyezett gyűjtőzacskókban elhelyezni. Az otthagyott ürülék a versenyből való kizárást vonja maga után. Kérjük a sétáltatást a sporttelepen kívül, a közeli földutakon intézzétek, és a „csomagokat” onnét is a gyűjtőzacskókban helyezzétek el.
* **A pálya szélén kizárólag olyan sátor állítható fel, melynek nincs alja!**
* **Éjszakai sátorozók a sátrat este állíthatják fel, amit másnap reggel le kell bontani**

**Fontos!!!**A versennyel kapcsolatos bármilyen kérést, kérdést, változás bejelentést az[**ateamagilitygyor@gmail.com**](mailto:ateamagilitygyor@gmail.com)e-mail címre küldjetek. Kizárólag erre az e-mail-re érkezett leveleket tekintjük hivatalosnak! (Chat, SMS üzeneteket kérjük mellőzni)  
***Felelősségvállalási nyilatkozat:***  
Regisztrációval egyidejűleg NYILATKOZOL, hogy az agility versenyünkön saját felelősséggel veszel részt és vállalod saját magadra és kutyádra vonatkozóan a teljes körű felelősséget. Tanúsítod, hogy sem te, sem az általad nevezett kutya(k) nem szenved olyan betegségben, ami akadályozná a részvételt, vagy magas egészségügyi kockázatot jelentene a sporttevékenység során.

**A nevezés elküldésével mindenki elfogadja az alábbi adatkezelési szabályokat:**

Az A-Team Kupát rendező A-Team SE szervezői külön engedély nélkül tárolhatják és használhatják a nevezéskor megadott adatokat a verseny lebonyolításához, a résztvevők és az eredmények nyilvántartásához szükséges adatbázisokban, a versenyen elért eredményeket nyilvános felületeken közzétehetik. A versenyen készülő fényképeket és videofelvételeket a szervezők a versenyeik reklámozására szabadon felhasználhatják.

Elérhetőség:

Pirity Árpád

E-mail. [ateamagilitygyor@gmail.com](mailto:ateamagilitygyor@gmail.com)  
 Mobil: 20-621-7701